Die Antwoord

Ij Die Antwoord a son un trio musical hip-hop sudafrican formasse dël 2008  a Capetown.

 Member 
Ël trio a l’é formà ‘d doi cantant, Ninja e Yo-Landi Visser (sovens scrivù dovrand ël simbòl dël dòlar e dlë yen, ¥o-Landi Vi$$er), e dal dj Hi-Tek. Costi-sì a son tuti ‘d pseudònim, rispetiv ëd Waddy Tudor Jones, Anri du Toit e d’un ters member nen diciarà che ant li consert a ten na mascra, e che quaichedun a arconòss coma Justin De Nobrega. Specialment Ninja a rapresenta n’ alter-ego ‘d W.T. Jones, un përsonagi che Jones istès a dëscriv “coma Superman për Clark Kent”. Jones e Du Toit a son ancontrasse dël 2003 quand che la sconda a l’é spostasse a Capetown e dël 2008 i doi a l’han progetà d’formè ‘n grup. Ant ël 2009 a l’han publicà ‘l prim albom, $o$, disponibil gratis për ël dëscariagi ant la ragnà. L’an ch’a ven dòp a l’han carià dzor Youtube ël video dla canson Enter the ninja, ciapand ëd fama antërnassional. Al’han seguità j’albom Ten$ion (2012), Donker Mag (2014), e Mount Ninji And Da Nice Time Kids (2016)https://[www.discogs.com/it/artist/1734550-Die-Antwoord].

 Component visiv 
Bele che ij Die Antwoord a son na formassion musical, na part consistent dla produssion artistich dël trio a l’é rapresentà dai video; a-i na j’é un për tuti singòj (ma 'dcò d' video nen musicaj, coma Umshimi Wam, che a l’é pitòst un cortmetragi). Costi-sì a son motobin soagnà e minutà,  icònich a malòch e sovens a conto dle farabòle, tirand da lòn che ij Die Antwoord istess a ciamo ‘l “zef”, paròla che a fè riferiment a na contracultura ëd Capetown[http://www.kainowska.com/sito/die-antwoord-iconografia-mitologia-estetica-zef-analisi-dei-video/]. Doi dë sti video-sì a nasso dla colaborassion con ël fotografo sudafrican Roger Ballen. 

 Lenga 
Ant le canson dij Die Antwoord, an ingleis, as arconòsse 'n flonà acsent sudafrican, che ij cantant a ciamo 'l “zef accent”. Ninja, ant un skit ant l'albom Donker Mag, a fortiss d’esse bon a dòvrè dcò d'afrikaans, d'ingleis e 'd “black” acsent. Minca tant lor a dòvro dcò d’afrikaans.

 Note 

Categorìa:Formassion musicaj hip hop